Þurfti ítrekað að stöðva slagsmál á Selfossi Tveir þurftu að leita læknis og lögregla þurfti ítrekað að stöðva slagsmál á óvenju fjölmennum dansleik í Hvíta húsinu á Selfossi í nótt , þar sem talið er að um sjö hundruð manns hafi verið saman komnir . Fyrst var gestur sleginn í höfuðið með flösku þannig að hann skarst og var fluttur með sjúkrabíl á heilsugæsluna . Ákveðinn maður liggur undir grun , en hann fannst ekki . Síðan slasaðist dyravörður , þegar hann var að stöðva slagsmál og var árásarmaðurinn handtekinn . Auk þess þurfti lögregla að hafa afskipti af þónokkrum gestum , vegna óspekta .